open-index/open-wikipedia-markdown huggingface dataset:
ஆம்ப்பியர் விதி

**ஆம்ப்பியரின் மின்சுற்று விதி** (*Ampère's circuital law*) அல்லது பொதுவாக **ஆம்ப்பியர் விதி** எனப்படுவது மின்னோட்டத்துக்கும் அது தூண்டும் காந்தபுல சுற்றோட்டத்துக்கும் உள்ள தொடர்பை விளக்கும் விதி ஆகும். இது மைக்கேல் பரடேயின் மின்காந்தத் தூண்டலின் காந்தவியல் இணையாகும். இந்த விதியை ஆந்த்ரே-மாரி ஆம்பியர் 1823ம் ஆண்டு கண்டுபிடித்தார்.

ஆம்ப்பியர் விதி பின்வருமாறு

ஆம்பியர் விதி, தன் மூல வடிவில், பின்வரும் சமன்பாடு மூலம் காந்தப் புலத்திற்கும் (**H**), மின்னோட்ட அடர்த்திக்கும் (**J**) உள்ள தொடர்பைச் சுட்டுகிறது:

::\oint_C \mathbf{H} \cdot d\mathbf{l} = \int\!\!\!\!\int_S \mathbf{J} \cdot d \mathbf{A} = \mu_0 I_{\mathrm{enc}} 

:இதில்

::\oint_C - உருவரை C யைச் (மூடிய வளைவு) சுற்றிய மூடிய கோட்டுத் தொகையீடு.

::\mathbf{H} - காந்தப்புலம் (ஆம்பியர்/மீட்டர் இல்),

::d\mathbf{l} - உருவரை C யின் கழிநுண் உறுப்பு

::\mathbf{J} - உருவரை *C* யால் சூழப்பட்ட மேற்பரப்பு *S* இன் மின்னோட்ட அடர்த்தி (ஆம்பியர் / சதுர மீட்டரில்)

:: d \mathbf{A} \!\  - புறப்பரப்பு *A* இன், கழிநுண் அளவு கொண்டதும், மேற்பரப்பு *S* க்கு நேர்குத்து திசையுடையதுமான ஒரு வகைக்கெழு வெக்டர் மூலகம்

::I_{\mathrm{enc}} \!\  - மேற்பரப்பு S வழி ஊடுருவும் மின்னோட்டம்,

::\mu_0  = 4 \pi \times 10^{-7}  வெற்றிடத்தின் உட்புகுதிறன் (ஹென்றி / மீட்டரில்)

இதன் வகையீட்டு வடிவம்

:\nabla \times \mathbf{H} =   \mathbf{J} 

காந்தப் புலத்திற்கும் (**H**) காந்தப்பாய அடர்த்தி **B**க்குமான தொடர்பு
: \mathbf{B} \ = \ \mu \mathbf{H} 

## திருத்தப்பட்ட ஆம்பியர் விதி (ஆம்பியர்-மேக்ஸ்வெல் சமன்பாடு):

இவ்விதி மின்னூட்டத்தைப் பெறுகிற அல்லது இழக்கிற ஒரு மின்தேக்கியைப் பொறுத்தவரையில் முற்றாகப் பொருந்துவதில்லை என்பதை ஜேம்ஸ் க்ளெர்க் மேக்ஸ்வெல் அறிவித்தார்.\oint_C \mathbf{H} \cdot d\mathbf{l}\ne 0 ஆக இருந்தபோதும்கூட, மேற்பரப்பானது கம்பிகளிடையே அல்லாது ஒரு மின்தேக்கியின் இரு தட்டுகளுக்கிடையே செல்லும்பொழுது \mathbf{J} = 0 என்றாகிறது.

எனவே திருத்தப்பட்ட ஆம்பியர் விதி (தொகையீட்டு வடிவில்):

:\oint_C \mathbf{H} \cdot d\mathbf{l} = \iint_S \mathbf{J} \cdot d \mathbf{A} +
{d \over dt} \iint_S \mathbf{D} \cdot d \mathbf{A}

இதில்

: \mathbf{D} \ = \ \varepsilon \mathbf{E} - பெயர்ச்சி மின்னோட்ட அடர்த்தி (ஆம்பியர் / சதுர மீட்டரில்).

வகையீட்டு வடிவில் "ஆம்பியர் - மேக்ஸ்வெல் விதி" பின்வருமாறு அமையும்:

::\nabla \times \mathbf{H} =   \mathbf{J} +     \frac{\partial \mathbf{D}}{\partial t}

இதில் இரண்டாவது பகுதி பெயர்ச்சி மின்னோட்டத்தால் விளைவது.

பெயர்ச்சி மின்னோட்டத்தைச் சேர்த்ததன் மூலம் மேக்ஸ்வெல் அவர்களால் ஒளி ஒரு மின்காந்த அலை என்பதை (சரியாக) நிறுவ முடிந்தது. இந்த முக்கியமான கண்டுபிடிப்பு குறித்த கூடுதல் விவரங்களுக்கு மின்காந்த அலைச் சமன்பாடு பற்றிய கட்டுரையைக் காணவும்.

## நுட்பியல் சொற்கள்
* மின்னோட்டம் - Electric current
* காந்த புலம் - Magnetic field
* உருவரை - Contour
* மின்னோட்ட அடர்த்தி - Current Density
* தொகையீடு - Integral
* கழிநுண் - Infinitesimal
* வகைக்கெழு - Differential
* மூலகம் - Element
* உட்புகுதிறன் - Permeability
* காந்தப்பாய அடர்த்தி - Magnetic Flux Density
* மின்தேக்கி - Capacitor
* பெயர்ச்சி மின்னோட்டம் - Displacement Current
* மின்னூட்டம் - Electric Charge

## வெளி இணைப்புகள்

பகுப்பு:மின்சுற்று தேற்றங்கள்
பகுப்பு:மின்காந்தவியல்
பகுப்பு:இயற்பியல் கோட்பாடுகள்
பகுப்பு:காந்தவியல்
பகுப்பு:மாக்சுவெல்லின் சமன்பாடுகள்
தூண்டில்

**தூண்டில்** மீன் பிடிப்பதற்குப் பயன்படுத்தப்படும் உபகரணம் ஆகும். தற்காலத்தில் பல்வகைப்பட்ட புதுவகைத் தூண்டில்கள் பயன்பாட்டில் உள்ளன. மரபுரீதியிலான தூண்டில், தூண்டில் கோல், தூண்டில் ஊசி, இழை, மிதவை(இதை சில இடங்களில் மப்புலி என அழைப்பர்)என்பவற்றைக் கொண்டிருக்கும். தூண்டில் ஊசியில் வேறுபட்ட இரைகளை பொருத்தி அதனைக் கவரவரும் மீன் பிடிக்கப்படுகிறது.

## தூண்டில் ஊசி

தூண்டில் தயாரிப்பில் பயன்படுத்தப்படும் ஊசி தூண்டில் ஊசி ஆகும். இது சிறப்பான வளைவையும் கொக்கி போன்ற கூர்முனையையும் கொண்டு காணப்படும். முனைப்பகுதியில் இரை பொருத்தப்படும். முனையிலுள்ள கொக்கி தூண்டிலை சுண்டி இழுக்கும் போது மீனின் தொண்டையில் செருகிக் கொள்ளும்.

## இரை
மீன்பிடித்தலில் இரு வகையான இரைகள் பயன்படுத்தப்படுகின்றன. அவை இயற்கை இரைகள், செயற்கை இரைகள் என்பவையாகும்.

### இயற்கை இரை

தூண்டில் மூலம் மீன் பிடித்தலில் இயற்கை இரையாக பூச்சிக் குடம்பிகள், கீடங்கள், புழுக்கள், மண்புழு, சிறியமீன்கள், தவளைகள் என்பன பயன்படுத்தப்படுகின்றன. இவை உண்மையான மணம், நிறம், தன்மை என்பவற்றைக் கொண்டிருப்பதால் செயற்கை இரையை விட செயற்றிறன் மிக்கவையாகும்.

## அளவு
தூண்டில் ஊசிகளுக்கு பன்னாட்டு அளவில் அங்கீகரிக்கப்பட்ட தரநிலைகள் எதுவும் இல்லை. இதனால் உற்பத்தியாளர்களிடையே தூண்டிலின் அளவு முரணாக உள்ளது. இருப்பினும், ஒரு உற்பத்தியாளரின் தூண்டில் சீரானவையாக உள்ளது.

தூண்டில் அளவுகள் பொதுவாக ஒரு எண் அமைப்பு மூலம் குறிப்பிடப்படுகின்றன. இது அளவு வரம்பின் நடுவில் அளவு 1 தூண்டில் வைக்கிறது. சிறிய கொக்கிகள் பெரிய முழு எண்களால் குறிப்பிடப்படுகின்றன (எ.கா. 1, 2, 3...). பெரிய கொக்கிகள் முழு எண்களை அதிகரிப்பதன் மூலம் ஒரு சாய்வு மற்றும் பூஜ்ஜியத்தை (எ.கா. 1/0 (ஒன்று), 2/0, 3/0...) மூலம் குறிப்பிடப்படுகிறது. எண்கள் ஒப்பீட்டு அளவுகளைக் குறிக்கின்றன. இந்த எண்கள் பொதுவாக இடைவெளியுடன் தொடர்புடையது (புள்ளி முனையிலிருந்து சங்கு வரையிலான தூரம்). சந்தையிலுள்ள சிறிய தூண்டில் அளவு 32, பெரியது 20/0.

## மேற்கோள்கள்

பகுப்பு:கருவிகள்
பகுப்பு:மீன்பிடித்தல்
கல்பாக்கம் சமுதாய வானொலி

**கல்பாக்கம் சமுதாய வானொலி** தமிழ்நாட்டில் கல்பாக்கத்தில் அமைந்திருக்கும் ஒரு வானொலி ஒலிபரப்பு நிலையம் ஆகும். அணுசக்தித் துறையின் உரிமையில் உள்ள இந்த நிலையம் கல்பாக்கம் மற்றும் அதன் சுற்றி உள்ள கிராமங்களின் தகவல் மற்றும் பொழுதுபோக்கு தேவைகளை பூர்த்தி செய்கிறது. பண்பலை அலைவரிசை 90.8 MHzல் ஒலிபரப்பாகும் இதன் நிகழ்ச்சிகளை கல்பாக்கத்திலிருந்து சுமார் 10 கி.மீ. சுற்றளவு வரை கேட்கலாம்.

பகுப்பு:தமிழ் வானொலிகள்
சோதனைக் குழாய்

thumb|300px|சோதனைக் குழாய்த் தாங்கியில் வைக்கப்பட்டுள்ள இரண்டு சோதனைக் குழாய்கள்.
**சோதனைக் குழாய்** *(Test Tube)*  என்பது, ஆய்வுகூடங்களில் பயன்படும் சிறிய குழாய் வடிவக் கொள்கலம் ஆகும். இதன் மேற்பகுதி திறந்தும், அடிப்பகுதி பெரும்பாலும் வளைவானதாகவும் இருக்கும். திறந்த மேற்பகுதி பொதுவாக வெளிப்புறம் வளைந்த விளிம்பு கொண்டதாக இருக்கும். இவ்வமைப்பு உள்ளேயிருக்கும் நீர்மங்களைப் பாதுகாப்பாக வேறு கலங்களில் ஊற்றுவதற்கு வசதியானது.

பல விதமான தேவைகளை நிறைவேற்றுவதற்காக, சோதனைக் குழாய்கள், பல்வேறு நீள, அகலங்களில் உருவாக்கப்படுகின்றன. ஆய்வுகூடச் சோதனைகளின்போது, வெவ்வேறான வேதிப் பொருள் மாதிரிகளை, பெரும்பாலும் நீர்ம மாதிரிகளை, வைத்திருப்பதற்கு இது பயன்படுகிறது. வேதியியற் சோதனைகளின்போது உள்ளேயுள்ள பொருட்களை இலகுவாகச் சூடாக்குவதற்கு வசதியாக இது வடிவமைக்கப்பட்டுள்ளது. சூடாக்கும்போது வெப்பத்தினால் வரிவடைந்து உடையாமல் இருப்பதற்காகப் *பைரெக்ஸ்* வகைக் கண்ணாடியால் செய்யப்படுகின்ற சோதனைக் குழாய்களை, பன்சன் சுடரடுப்பின் சுவாலையில் பிடித்துச் சூடாக்க முடியும். நீண்ட நேரம் மாதிரிகளைச் சூடாக்க வேண்டியிருக்கும்போது, சோதனைக் குழாய்களைவிடக் கொதி குழாய்கள் விரும்பப்படுகின்றன. கொதி குழாய்கள் சோதனைக் குழாய்களைவிடப் பெரியவையாகும்.

## மூலக்கூற்று உயிரியலில்
மூலக்கூற்று உயிரியலில் பல்வேறு வகையான ஆய்வுக் குழாய்கள் (tubes) செய்முறைக்காக பயன்படுத்தப்படுகின்றன. பொதுவாக மூலக்கூற்று உயிரியலில் மிக குறைவான (மைக்ரோ லிட்டர் முதல் மில்லி லிட்டர் ) கொள்ளவுகளில் ஆய்வுகள் நிகழ்த்தபடுவதால், இம்முறையில் பயன்படும் குழாய்கள் சிறியனவாக இருக்கின்றன. இவை 100  மைக்ரோ லிட்டர் (0.1 ml)  முதல் 2 மில்லில் லிட்டர் (2ml) வரை கொள்ளவு கொண்ட குழாயாகும். மைக்ரோ மற்றும் மில்லி லிட்டர் அளவுகளை எடுப்பதற்கு சிறு உறிஞ்சும் குழல்கள் (tips) உள்ளன.

.

செய்முறைகளின் போது ஒருசிறிதே அயல் பொருள்கள் அல்லது மாசுக்கள் இருந்தாலும், அவற்றின் சிறு மூலக்கூறுகள் நாம் மேற்கொள்ளும் பணிகளை தடுக்கவல்லன. எடுத்துகாட்டாக ஆர்.என்.ஏ ஆய்வுகளின் போது, நாம் கைகளில் அல்லது பணி புரியும் இடங்களில் எளிதாக காணப்படும் ஆர்.என்னேசு (RNase) என்னும் நொதியால் செய்முறைகள் தடுக்கப்படக்கூடும். இவ்வகையான நொதிகள் ஆர்.என்.ஏ க்களை அழிக்கும் தன்மை கொண்டவை. ஆதலால் ஆய்வு முறைக்கு உட்படுத்தப்படும் சிறு குழாய்கள் மற்றும் உறிஞ்சும் குழல்களை மாசகற்றல் (sterilization)  என்னும் முறையில் மிக உயர்  அழுத்த நிலைகளில் தூய்மை படுத்தப்படும். மேலும் நீர்மங்களை எடுப்பதற்கு பைப்பெட் என்னும் நுண்குழாய் (pippet) உறிஞ்சிகளின் மூலம் உறிஞ்சும்போது, அவற்றின் மேற்பகுதியில் பட்டு மாசு அடைவதற்கும், உறிஞ்சும்போது உள்-செலுத்தப்படும் காற்றின் மூலமும் அயல் பொருள்கள் செல்வதற்கு வாய்ப்பு ஏற்படும். இவற்றைக் களைவதற்கு பின்னாளில் வடிகட்டி உறிஞ்சும்  குழல்கள் (filter tips) அறிமுகப்படுத்தப்பட்டன.

## புற இணைப்புகள்

* ARKive: image of 16×150 multi-color polypropylene test tubes 

## மேற்கோள்கள்

பகுப்பு:ஆய்வுக்கூடக் கருவிகள்
பகுப்பு:கையாற்றல் கருவிகள்
மூக்கறு போர்

**மூக்கறு போர்**  இது திண்டுக்கல்லில்  மைசூர் நாட்டின் அரசர் கந்தீரவன் படையினருக்கும், மதுரை  திருமலை நாயக்கரின் படையினருக்கும் நடந்த போரைப்பற்றியது.

## நிகழ்வு
கந்தர்வரானின்  படைவீரர்கள் போரில் எதிரிகளின் மூக்கை அறுத்து சேகரித்து மன்னருக்கு அனுப்பி பரிசை பெறுவது வழக்கம். திருமலை நாயக்கருக்கும் கந்தீரவனுக்குமிடையே நடந்த போரில், திருமலை நாயக்கர் மேல் கந்தீரவன் கொண்டிருந்த வெறுப்பால் கொடூரமான முறையில் பகைவரின் மூக்கையும், மேலுதட்டையும் அறுத்தெடுக்கக்கூடிய கூரிய கருவியினால் கந்தீரவன் படை வீரர்கள் திருமலை நாயக்கரின் ஆட்சிப் பகுதியில் புகுந்து மக்களின் மூக்குகளை அரிந்து கட்டி மைசூர் மன்னரிடம் தக்க பரிசு பெற்றனர். பதிலடியாக திருமலை நாயக்கரின் ஏவலின் பேரில் திருமலை நாயக்கரின் படைவீரர்கள், கள்ளர் மரபை சேர்ந்த திருமலையின் தளபதி பின்னத்தேவரும், இராமநாதபுரம் இரகுநாத சேதுபதியின் தலைமையில் மைசூர் ஆட்சிப் பகுதியில் நுழைந்து எதிரிகளின் மூக்குகளை  மதுரைக்கு அரிந்து கட்டி அனுப்பி வைத்தனர்.  திருமலை நாயக்கர் பின்னத்தேவருக்கு **மூக்குப்பரி** என்கிற பட்டத்தை வழங்கினார்

## மூக்கறு போர் மண்டபம்
இந்த போரில் வெற்றி பெற்று திரும்பிய ரகுநாத சேதுபதி மன்னருக்கு சிறப்பான வரவேற்பு அளிக்கப்பட்டது.இந்த வெற்றியை நினைவு கூறும் வகையில் மதுரை தல்லாகுளம் அருகே சேதுபதி மன்னருக்கு கல் மண்டபம் கட்டப்பட்டது.

## மேற்கோள்கள்

## வெளி இணைப்பு
* மூக்கறுப்பு யுத்தம்

பகுப்பு:தமிழகப் போர்கள்
முனைவர்

**முனைவர் பட்டம்** (*Doctorate*) என்பது பல நாடுகளிலும் கல்வி மூலம் அல்லது தொழில்முறையாக குறிப்பிட்ட துறையில் கற்பிக்கும் தகுதி உடையவராக குறிக்கும் பட்டங்கள் ஆகும். இலத்தீன் மொழியில் *docere* என்பதற்கு "கற்பித்தல்" என்று பொருள்படும். இலங்கையில் இது தமிழில் **கலாநிதிப் பட்டம்** என அழைக்கப்படுகிறது. முனைவர் பட்டம் பெற்றவர்கள் முதுமுனைவர் பட்டத்திற்கு  தகுதி பெறுகிறார்.

## வரலாறு

## முனைவர் பட்டங்களின் வகைகள்
### ஆய்வுப் பட்டங்கள்
### உயர்நிலைப் பட்டங்கள்

### தொழில்முறை பட்டங்கள்
### கௌரவப் பட்டங்கள்

## இந்தியாவில்

## இலங்கையில்
கலைமானிப் பட்டத்தைப் பூர்த்திசெய்த பின்னர், முதுதத்துவமாணி பட்டம் பெற்றவர்களுக்கு இப்பட்டம் வழங்கப்படுகின்றது. ஆரம்பத்தில் வைத்தியத் துறையில் சாதிப்பவர்களுக்கு மட்டுமே வழங்கப்பட்ட போதிலும் பின்னர் தமது துறைகளில் சிறந்து விளங்குபவர்களுக்கு வழங்கப்படுகின்றது. இப்பட்டம் சில துறைகளில் சிறந்து விளங்கும் நபர்களுக்கும், அவர்கள் படிக்காத நிலையிலும் அவர்களைச் சிறப்பிக்கும் விதமாக பல்கலைக்கழகங்களால் மதிப்புறு முனைவர் பட்டங்களாகவும் (கௌரவ டாக்டர்) அளிக்கப்படுகின்றன.

## மேற்கோள்கள்

## வெளி இணைப்புகள்
* முனைவர் பட்டம்

பகுப்பு:கல்வித் தகுதிகள்
பகுப்பு:கல்வி
பொன். சுந்தரராசு

**பொன். சுந்தரராசு** (பிறப்பு: 1947) இவர் ஒரு சிங்கப்பூர் எழுத்தாளராவார். தமிழ் நாட்டைப் பிறப்பிடமாகக் கொண்ட இவர் பின்பு சிங்கப்பூருக்கு புலம்பெயர்ந்து தனது கல்வியை வள்ளுவர் தமிழ்ப் பள்ளியில் ஆரம்பித்தார். பின்னர் செயிண்ட் ஜார்ஜ்ஸ் தொடக்கப் பள்ளியில் தமது கல்வியைத் தொடர்ந்து உமறுப் புலவர் தமிழ் உயர்நிலைப் பள்ளியில் தனது கல்வியை முடித்துக்கொண்டார். பின்பு மதுரை காமராஜ் பல்கலைக்கழகத்தில் தமிழ் இலக்கியத்தில் இளங்கலைப் பட்டம் பெற்றார்.
## தொழில்
ஆசிரியர். அத்துடன், சிங்கப்பூர் வானொலியிலும், தொலைக்காட்சியிலும் பகுதி நேர செய்தி வாசிப்பாளர்.
## இலக்கியப் பணி
சிறுகதை, நாவல், நாடகம், கட்டுரை என பல்துறைகளிலும் பங்களிப்பு அளித்துவரும் இவரின் கன்னியாக்கம் வேலைக்காரன் வேலாயுதன் எனும் தலைப்பில் 1963ல் பிரசுரமானது. அன்றிலிருந்து சுமார் 40 சிறுகதைகளையும், 50 வானொலி, தொலைக்காட்சி நாடகங்களையும், 7 ஆய்வுக் கட்டுரைகளையும், 20 வானொலிச் சிறுவர் கதைகளையும் திருமுகன் எனும் புனைப் பெயரில் எழுதியுள்ளார். இவரின் பல ஆக்கங்கள் வானொலி, தொலைக்காட்சிக்களில் ஒலி ஒளிபரப்பானதுடன், சிங்கப்பூர் மலேசிய பத்திரிகைளில் பிரசுரமாகியுமுள்ளன. மேலும் இவர் சிங்கப்பூர்த் தமிழ் மொழி - தமிழ் இலக்கியக் கருத்தரங்கு, சிங்கப்பூர்த் தமிழ் இளையர் மாநாடு, உலகத் தமிழாசிரியர் மாநாடு ஆகிய அரங்குகளில் தமிழ் இலக்கியம், தமிழ்மொழி கற்றல் - கற்பித்தல் தொடர்பான பல ஆய்வுக் கட்டுரைகளையும் எழுதியுள்ளார்.
## வகித்த பதவிகள்
சிங்கப்பூர் தமிழ் எழுத்தாளர் கழகத்தின் செயலாளராகவும், சிங்கப்பூர்த் தமிழாசிரியர் சங்கத்தின் துணைத் தலைவராகவும், அரசாங்கத்தின் மக்கள் கழக மேலாண்மைக் குழு உறுப்பினராகவும், சிங்கப்பூர்த் தமிழாசிரியர் சங்கம் வெளியிடும் தமிழாசிரியர் குரல் எனும் இதழின் (1992 - 1996) பொறுப்பாசிரியராகவும் பணியாற்றியுள்ளார்.
## எழுதியுள்ள நூல்கள்
#### சிறுகதைத் தொகுப்புகள்
*என்னதான் செய்வது?
*புதிய அலைகள்
#### நாடக நூல்
* உதயத்தை நோக்கி
## பெற்ற பரிசில்கள்
* தொலைக்காட்சி நாடகப் போட்டியில் 'ஒரே முறை' எனும் நாடகத்திற்கான முதல் பரிசு (1970)
* என்னதான் செய்வது எனும் சிறுதைக்கான தமிழ்நேசனின் பவுன் பரிசு (1973)
* சிங்கப்பூரின் சிறுவர் சிறுகதைப் போட்டியில் வென்றது யார்? எனும் சிறுகதைக்கான முதல் பரிசு
* சிங்கப்பூரின் தேசியச் சிறுகதைப் போட்டியில் பிரிவு எனும் கதைக்கான இரண்டாம் பரிசு
## உசாத்துணை
* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு

பகுப்பு:தமிழக எழுத்தாளர்கள்
பகுப்பு:1947 பிறப்புகள்
பகுப்பு:சிங்கப்பூர் எழுத்தாளர்கள்
ஜஸ்ட் காஸ் 2

**ஜஸ்ட காஸ் 2** (*Just Cause 2*) என்பது வெளிப்படையான உலக நடவடிக்கை-சாகசகங்களை அடிப்படையாகக் கொண்ட நிகழ்பட விளையாட்டு ஆகும். அவலாஞ்ச் ஸ்டுடியோஸ் ஆல் உருவாக்கப்பட்டு ஐடோஸ் இண்டெராக்டிவ் நிறுவனத்தால் வெளியிடப்பட்டு ஸ்கொயர் எனிக்ஸ் மூலம் விநியோகிக்கப்பட்டது. இது 2006 ல் வெளிவந்த ஜஸ்ட காஸ் விளையாட்டின் புதிய பதிப்பாகும்.

ஜஸ்ட காஸ் 2 ஆனது கற்பனைத் தீவான பனாவ் தீவில் நடக்கும் நிகழ்வுகளை கொண்டது. பனாவ் தீவு தென்-கிழக்கு ஆசியாவில் உள்ளதாக குறிப்பிடப்பட்டுள்ளது. ஜஸ்ட காஸ் 2 ஆனது விளையாடுபவரை இத்தீவில் எங்கு வேண்டுமானாலும் சுற்றிவர அனுமதிக்கிறது. மேலும் இவ்விளையாட்டின் போக்கானது அந்த விளையாடுபவரின் ஒழுக்கமின்மையின் அடிப்படையில் கணக்கிடப்படுகிறது. அரசாங்க சொத்துகளை அழிப்பது, இராணுவத் தளங்களை அழிப்பது மற்றும் அளிக்கப்படும் வேலைகளை முடிப்பது என இந்த விளையாட்டை விளையாடலாம். இவ்வாறான நடவடிக்கைகளின் அடிப்படையில் இந்த விளையாட்டின் போக்கு கணக்கிடப்படுகிறது.

## மேற்கோள்கள்

பகுப்பு:நிகழ்பட ஆட்டங்கள்
பகுப்பு:விண்டோஸ் விளையாட்டுக்கள்
சு. ப. அருணாசலம்

**சு.ப. அருணாசலம்** (பிறப்பு: சூலை 11, 1959) தமிழகத்தின் புதுக்கோட்டை மாவட்டம் பனையப்பட்டி எனுமிடத்தைப் பிறப்பிடமாகக் கொண்ட இவர் தனது பள்ளிப் படிப்பை நச்சாந்துபட்டி இராமநாதன் செட்டியார் உயர்நிலைப் பள்ளியிலும், திருச்சி தேசிய கல்லூரி உயர்நிலைப் பள்ளியிலும் கற்றார். பின்பு இளங்கலை வணிகவியல் பட்டத்தை மதுரை மாவட்டம் திருவேடகத்திலுள்ள விவேகானந்தர் கல்லூரியிலும் முதுகலை நிர்வாகவியல் பட்டத்தினை கோயம்புத்தூர் பாரதியார் பல்கலைக்கழகத்திலும் பெற்றார்.
## இலக்கியப் பணி
இளவயது முதல் இலக்கிய ஆர்வம் கொண்ட இவர் கல்லூரிக் காலம் தொட்டே Blossom என்ற மாணவர் பத்திரிகையை நடத்தியுள்ளார். அத்தோடு சமூகச் சிந்தனையுள்ள கட்டுரைகளையும், பல நாடகங்களையும் எழுதியுள்ளார். கவிதை எழுதுவதில் அதிக ஆர்வம் கொண்ட இவரின் முதல் கவிதை சிங்கை தமிழ் முரசில் வெளிவந்தது. சிங்கப்பூரில் பல பட்டிமன்றங்களில் பங்கேற்று சிறந்த பேச்சாளராகவும், இலக்கிய நிகழ்ச்சித் தொகுப்பாளராகவும் சிறப்பாகச் செயல்பட்டுள்ளார்.
## வகித்த பதவிகள்
சிங்கப்பூர் தமிழ் எழுத்தாளர் கழகத்தின் உறுப்பினராகவும், அதன் பொருளாளராகவும் பதவி வகித்துள்ளார்
## உசாத்துணை
* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு

பகுப்பு:தமிழக எழுத்தாளர்கள்
பகுப்பு:1959 பிறப்புகள்
பகுப்பு:சிங்கப்பூர் எழுத்தாளர்கள்
பகுப்பு:புதுக்கோட்டை மாவட்ட மக்கள்
குவாட்றன்டிட் எரிகற் பொழிவு

thumb|குவாட்றன்டிட் விண்கற் பொழிவு
**குவாட்றன்டிட் எரிகற் பொழிவு** அல்லது **குவாட்றன்டிட் விண்கற் பொழிவு** (*Quadrantid meteor shower*) ஒவ்வொரு ஆண்டும் சனவரி மாதத்தில் நிகழும் எரிகற் பொழிவாகும். இந்த எறிகற் பொழிவின் கதிர்விடு புள்ளி இடப விண்மீன் குழுவில் அமைந்துள்ளது. இது பெருங்கரடி விண்மீன் தொகுதிக்கும் ட்ராகோ விண்மீன் தொகுதிக்கும் இடையில் அமைந்துள்ளது. இவ் எரிகற் பொழிவின் மூலம் 2003 EH1 என்றழைக்கப்படும் சீர் பருவ எரி விண்மீன் ஆகும். குவாட்றன்டைற்ஸ் எரிகற் பொழிவு பின்னிரவிலிருந்து அதிகாலை 4 மணி வரை காணலாம்.

அடல்பீ குவாட்டலெட் மற்றும் புருசெல் ஆகியோர் இதனை 1830இல் இதனை முதன் முதலில் அவதானித்தனர்.
இவ் எரிகற்பொழிவு ஒடுங்கியதாகவும் ஏறக்குறைய 500 ஆண்டுகளுக்கு உட்பட்ட விண் பாகங்களில் இருந்து வந்தாகவும் கருதப்படுகின்றது.
 இது சீர் பருவ எரி விண்மீன் 2003&nbsp;EH<sub>1</sub> இருந்து வந்ததாக சில ஆய்வுகள்( http://ephemeris.sjaa.net/0401/e.html)குறிப்பிடுகின்றன. இது வால் வெள்ளியான C/1490 Y1  இன் சிதைந்த பாகங்கள் எனக் கருதப்படுகின்றது.

## 2012இன் முதலாவது எரிகற் பொழிவு
இவ் எரிகற் பொழிவு 2012 ஆம் ஆண்டு சனவரி 3ந் திகதி பின்னிரவிலிருந்து 4ந் திகதி அதிகாலை வரைக் தொடர்ந்து காணப்பட்டது. இலங்கை, இந்திய நாடுகளில் 3ந் திகதி இரவு முதல் 4ந் திகதி அதிகாலை 4.00 மணி வரையும் காணப்பட்டது.http://www.spacedex.com/quadrantids/locations/quadrantid-asia-india.php

## மேற்கோள்கள்

## வெளி இணைப்புகள்
* Worldwide viewing times for the 2012 Quadrantids meteor shower
* International Meteor Organization 2010 Meteor Shower Calendar 
* NASA Quadrantid Airborne Campaign

பகுப்பு:எரிகற் பொழிவுகள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 2007

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ஆண்டுதோறும் 31 வகைப்பாடுகளின் கீழ் தேர்வு செய்யப்படும் நூல்களுக்கு பரிசுகள் வழங்கப்படுகிறது. பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 20,000 பரிசுத்தொகை மற்றும் சான்றிதழ், நூலை வெளியிட்ட பதிப்பகத்திற்கு ரூபாய் 5,000 பரிசுத்தொகை மற்றும் சான்றிதழ் வழங்கப்படுகிறது. இத்திட்டத்தின் கீழ் **2007 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

**குறிப்புகள்**

* பொருளியல், வணிகவியல், மேலாண்மையியல் எனும் வகைப்பாட்டில் நூல்கள் ஏதும் வரப்பெறவில்லை.
* கணிணியியல், வெளிநாட்டுத் தமிழ் படைப்பிலக்கியம், இதழியல், தகவல் தொடர்பு மற்றும் விளையாட்டு ஆகிய நான்கு வகைப்பாடுகளில் ஒரு நூல் மட்டுமே வரப்பெற்றதால், விதி 15 இன் கீழ், பரிசுக்குக் கருதப்படவில்லை. 
* மானிடவியல், சமூகவியல், புவியில், நிலவியல் வகைப்பாட்டில் மானிடவியல், நிலவியல் எனத் துறை வேறுபட்டுள்ளமையும், நடுவருள் இருவர் இரு நூல்களுக்கும் முதற் பரிசு மதிப்பெண் கொடுத்துள்ளமையும் கருத்தில் கொள்ளபட்டு, பரிசுகள் பகிர்ந்தளிக்கப் பரிந்துரைக்கப்பட்டுள்ளது.

## ஆதாரம்

## வெளி இணைப்புகள்

*சிறந்த தமிழ் நூல், பதிப்பகங்களுக்கு தமிழக அரசு விருது அறிவிப்பு! (கல்வி மலர்)
*2007ல் சிறந்த நூல்களுக்கு தமிழக அரசு பரிசு அறிவி்ப்பு

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:2007 விருதுகள்
நெடுஞ்செழியன் (மாங்குளம்)

thumb|216px|மாங்குளம் நெடுஞ்செழியன் கல்வெட்டு மாதிரி எழுத்துக்கள்
**நெடுஞ்செழியன்** என்ற பெயர் மாங்குளம் கல்வெட்டுகளில் காணப்படும் ஒரு பாண்டிய மன்னனின் பெயராகும். இக்கல்வெட்டுகளின் காலம் பொ.மு. 2ஆம் நூற்றாண்டாகும். இவனின் முழுப்பெயர் தெரியவில்லை. ஆரியப்படை கடந்த நெடுஞ்செழியன், தலையலங்கான நெடுஞ்செழியன் போன்றவர்களுக்கு இவன் முன்னோனாக கருதப்படுகிறான்.

## கல்வெட்டுகள்
தமிழ்நாடு, மாங்குளத்தில் இச்செழியன் பற்றிய இரு கல்வெட்டுகள் காணப்படுகின்றன. ஒன்றில் இச்செழியனின் பணயனான கடலன் வழுதி என்பவன் கணியன் நந்தா என்ற சமண குருவுக்கு கொடுத்த குகைத்தானம் பற்றியுள்ளது. மற்றொன்றில் இச்செழியனின் சகலனாகிய இளஞ்சடிகன் தந்தை சடிகன் என்பவன் இதே துறவிக்கு பள்ளி அமைத்து கொடுத்தது பற்றியுள்ளது.

## மூலம்
* *பண்டைய தமிழகம்*, சி. க. சிற்றம்பலம், யாழ்ப்பாணப் பல்கலைக்கழகம், இலங்கை.

## மேற்கோள்கள்

## இவற்றையும் பார்க்கவும்
* மாங்குளம் கல்வெட்டு

பகுப்பு:பாண்டிய அரசர்கள்
குமார் குமார் லைட்டடி

**குமார் குமார் லைட்டடி** கிராமப் புறங்களில் சிறுவர்கள் பாடும் ஒருவகை விளையாட்டுப் பாடல் ஆகும்.

## பாடல்
குமார் குமார் லைட்டடி
கோழிக் கூட்டுக்கு லைட்டடி
எத்தனை மாசம் சம்பளம்
மூணு மாசம் சம்பளம்
அத்தான் எங்கே படுக்கிறார்
மெத்தயிலே படுக்கிறார்
சைக்கிளுக்குக் காத்துப் போச்சு
சித்தறம் பூச்சிக்கு மூச்சுப் போச்சு

பகுப்பு:தமிழ்ப் பாடல்கள்
பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
பகுப்பு: சிறுவர் விளையாட்டுப் பாடல்கள்
பெருவழுதிக் காசுகள்

thumb|432px|கிருசுனமூர்த்திக்கு இலங்கையில் கிடைத்த பெருவழுதி நாணயம்

**பெருவழுதி நாணயம்** என்பது சங்ககால பாண்டியர் வெளியிட்ட செப்பு நாணயமாகும். சிலர் மூவேந்தர்களும் குறுநில மன்னர்கள் என்றும், அதனால் அவர்கள் நாணயங்கள் வெளியிடவில்லை என்றும் அவர்கள் மௌரிய பேரரசின் நாணயங்களயே பயன்படுத்தினர் என்றும் கூறி வந்தனர். இந்நாணயம் கிடைப்பத்ற்கு முன் சங்க காலத்தில் பண்ட மாற்று முறையே இருந்ததென்றும் நாணயங்கள் புழக்கத்திலில்லை என்று நிலவி வந்த கருத்து மாறியது.

## நாணயம்
1987ஆம் ஆண்டு கிருட்டிணமூர்த்தி என்பவர் **பெருவழுதி** என தமிழ் பிராமி எழுத்துக்கள் கொண்டு பெயரிட்ட 13 நாணயங்களை வெளியிட்டார்.  இந்நாணயங்களில் மீன்கள், 1, 2 அல்லது 4 ஆமைகளும், யானை, குதிரை, வேலியிட்ட மரம், காளத்தலை, மூன்று அல்லது ஆறு முகடுகளுடைய மலை, ஆறு புள்ளிகள், சிவலிங்கம், காளை, கோயில் ஆகிய சின்னங்கள் முன் பக்கத்திலும் பெருவழுதி என்று எழுதப்பட்ட எழுத்துக்களுடன் பின் பக்கத்திலும் காணப்படுகின்றன. இவற்றில் காணப்படும் சின்னங்கள் முத்திரை நாணயங்களிலும் காணப்படுகிறது.

## காலம்
மூலம் - தினமலர்

இந்த நாணயத்தின் காலம் குறித்து தமிழ் பிராமி எழுத்தறிஞரான ஐராவதம் மகாதேவன் அந்நாணயத்தில் காணப்படும் சொற்றொடரில் பெருவழுதி – பெருவழுதிஸ என்ற இரு பெயர்கள் பொறிக்கப்பட்டுள்ளதாகவும் மூன்று கையுடைய சின்னத்தை பிராமி எழுத்தான “ஸ’ என்று தான் கொள்ள வேண்டுமென்றும் அதனால் அதன் காலம் கி.பி. 2ஆம் நூற்றாண்டென்று கூறினார்.

மத்திய அரசின் முதன்மைத் தொல்லெழுத்து அலுவலரான கே.ஜி.கிருஷ்ணன் இந்த நாணயம் குறித்து மாறுபட்ட கருத்தைத் தெரிவித்தார். அதன்படி அந்நாணயம் இரு மொழி நாணயமன்று. பிராகிருத வழக்குப்படி முதல் சொற்றொடர் "பெருவழுதிஸ" என்றால் அடுத்த சொற்றொடர் தமிழ் வழக்குப்படி **பெருவழுதிக்கு** என்றிருக்க வேண்டும். ஆனால் பெருவழுதி என்ற சொல்லுக்குப் பின் எதுவுமில்லை என்பதை கூறினார்.

அதற்பின் 2004ஆம் ஆண்டு கிருட்டிணமூர்த்தி செய்த ஆய்வின்படி இலங்கையின் கொழும்பு நாணயவியல் காப்பாளரான செனரத் விக்ரமசிங்கே மற்றும் ஹெட்டி ஆராச்சி என்ற நாணயவியல் அறிஞர் கொடுத்த பெருவழுதி நாணயங்களின் படி குதிரைச் சின்னம் முன்னங்கால்களின் கீழ் **'ஸ** எழுத்துப் பொறிக்கப்படவில்லை, மூன்று கைசின்னங்களைத்தான் (Triskle)பொறித்தனர் என்பதை உறுதிப்படுத்தினார். அச்சின்னம் பொ.மு. ஐந்தாம் நூற்றாண்டிலே தொடங்குவதால் அதன் காலம்  ”பொ.மு. மூன்றாம் நூற்றாண்டு அல்லது இரண்டாம் நூற்றாண்டு” என்று நிறுவினார்.

## மூல நூல்
* பண்டைய தமிழகம், சி.க. சிற்றம்பலம், யாழ்ப்பாணப் பல்கலைக்கழகம், இலங்கை.

## மேற்கோள்கள்

## உசாத்துணை
* பாண்டியர் பெருவழுதி நாணயங்கள், இரா. கிருட்டினமூர்த்தி, சென்னை - 1987.

பகுப்பு:தமிழக நாணயவியல்
பகுப்பு:பாண்டியர் தொடர்பான ஆதாரங்கள்
ரோஜர் நைட்

**ரோஜர் நைட் ** (*Roger Knight  *, பிறப்பு: செப்டம்பர் 6 1946 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 387 முதல்தர துடுப்பாட்டப் போட்டிகளிலும், 310 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1994-2004 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ரோஜர் நைட்   - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1946 பிறப்புகள்
பகுப்பு:பெட்போர்ட்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
டொம் நைட்

**டொம் நைட் ** (*Tom Knight  *, பிறப்பு: சூன் 28 1993 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும், 10 இருபதுக்கு - 20 போட்டிகளிலும் கலந்து கொண்டுள்ளார். 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
டொம் நைட்   - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1993 பிறப்புகள்
பகுப்பு:வாழும் மக்கள்
பகுப்பு:டெர்பிசையர் துடுப்பாட்டக்காரர்கள்
ரொபர்ட் ஜென்னிங்ஸ்

**ரொபர்ட் ஜென்னிங்ஸ் ** (* Robert Jennings   *, பிறப்பு: பிப்ரவரி 28 1977 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2001 ல், ஏ-தர துடுப்பாட்டப் போட்டியில் பங்குகொண்டார்.
## வெளி இணைப்பு
ரொபர்ட் ஜென்னிங்ஸ்  - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
கீத் ஜென்னிங்ஸ்

**கீத் ஜென்னிங்ஸ் ** (*Keith Jennings*, பிறப்பு: அக்டோபர் 5 1953 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 68 முதல்தர துடுப்பாட்டப் போட்டிகளிலும், 88 ஏ-தர துடுப்பாட்டப் போட்டிகளிலும், 10 இருபதுக்கு -20 போட்டிகளிலும் கலந்து கொண்டுள்ளார். 1975-1981 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
கீத் ஜென்னிங்ஸ்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1953 பிறப்புகள்
பகுப்பு:வாழும் மக்கள்
பகுப்பு:சாமர்செட் துடுப்பாட்டக்காரர்கள்
ஜார்ஜ் ஜென்னிங்ஸ்

**ஜார்ஜ் ஜென்னிங்ஸ் ** (*George Jennings  *, பிறப்பு: சனவரி 14 1895, இறப்பு: சூலை 12 1959), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 முதல்தர துடுப்பாட்டப் போட்டிகளில் கலந்து கொண்டுள்ளார். 1923-1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜார்ஜ் ஜென்னிங்ஸ்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1895 பிறப்புகள்
பகுப்பு:1972 இறப்புகள்
பகுப்பு:டெவான் துடுப்பாட்டக்காரர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:1959 இறப்புகள்
வில்லியம் நைட்

**வில்லியம் நைட் ** *Wiliam Knight  *, பிறப்பு: திசம்பர் 5 1828, இறப்பு: செப்டம்பர் 17 1918), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. ஆயினும், ஒரு முதல்தர துடுப்பாட்டப் போட்டியில் கலந்து கொண்டுள்ளார். 1862 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
வில்லியம் நைட்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1828 பிறப்புகள்
பகுப்பு:1918 இறப்புகள்
பகுப்பு:கென்ட் துடுப்பாட்டக்காரர்கள்
வெளி விருத்தம்

**வெளி விருத்தம்** என்பது தமிழின் பாவினங்களில் ஒன்றான விருத்தத்தின் வகையில் ஒன்று. யாப்பருங்கலக் காரிகை இதனை 

என்று விளக்குகிறது. வெளி விருத்தம் பெரும்பாலும் நான்கடிகளில் அமையும்; மூன்றடிகளிலும் அமையலாம். ஒவ்வொரு அடியிலும் அதே தனிச்சொல்லைப் பெற்று வரும். ஒவ்வொரு அடியிலும் தனிச்சொல்லைச் சேர்க்காமல் நான்கு சீர்கள் அமையும். இது அடி மறி மண்டில வெளி விருத்தம், நிலை வெளி விருத்தம் என இருவகைப்படும்.

;எடுத்துக்காட்டு

:

:
## மேற்கோள்கள்
*தமிழ் இணையக் கல்விக்கழகப் பாடம்1
*யாப்பருங்கலக்காரிகை

பகுப்பு:யாப்பிலக்கணம்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 2008

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ஆண்டுதோறும் 31 வகைப்பாடுகளின் கீழ் தேர்வு செய்யப்படும் நூல்களுக்கு பரிசுகள் வழங்கப்படுகிறது. 2008 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 20,000 பரிசுத்தொகை மற்றும் பாராட்டுச் சான்றிதழ், நூலை வெளியிட்ட பதிப்பகத்திற்கு ரூபாய் 5,000 பரிசுத்தொகை மற்றும் பாராட்டுச் சான்றிதழ் வழங்கப்படுகிறது. இத்திட்டத்தின் கீழ் **2008 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

**குறிப்புகள்**

* பொறியியல், தொழில்நுட்பம் வகைப்பாட்டில் நூல்கள் ஏதும் வரப்பெறவில்லை.
* வெளிநாட்டுத் தமிழ் படைப்பிலக்கியம் வகைப்பாட்டில் ஒரு நூல் மட்டும் வரப்பெற்றதால் விதி எண் 15ன் கீழ் கருதப்படவில்லை.

## ஆதாரம்

## வெளி இணைப்புகள்
*தமிழ்நாடு அரசின் செய்தி வெளியீட்டு எண்.3 , நாள்:02.01.2010 (பிடிஎப் கோப்பு)
* தமிழக அரசின் பரிசு: 29 நூல்கள் தேர்வு (தினமணி செய்தி)
* 2008ல் வெளியான 29 நூல்களுக்குப் பரிசு (One India செய்தி)

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:2008 விருதுகள்
தேசிய கடலியல் நிறுவனம், இந்தியா

**தேசியக் கடலியல் நிறுவனம்** (*National Institute of Oceanography, India*) டோனாப் பவுலா, கோவாவில் தலைமையகத்தையும், கொச்சி, விசாகப்பட்டினம், மும்பையில் வட்டார மையங்களையும் கொண்டு செயற்பட்டு வருகிறது. இது புது தில்லியில் உள்ள அறிவியல் மற்றும் தொழிலக ஆய்வு மன்றத்தின் (Council of Scientific and Industrial Research - CSIR) 38 ஆய்வு நிறுவனங்களில் ஒன்று. 1960 ஆம் ஆண்டு நிகழ்ந்த அனைத்துலக இந்தியப் பெருங்கடல் குறிக்கோள் பயணத்திட்டத்தின் (International Indian Oceana Expedition - IIOE) தொடர்ச்சியாக இந்நிறுவனம் சனவரி 1, 1966 ஆம் ஆண்டு கோவாவில் நிறுவப்பட்டது. இந்நிறுவனம் உலகளவில் கடலியல் ஆய்வில் சிறந்த நிலையை அடைந்துள்ளது.

இந்நிறுவனத்தின் ஆய்வின் நோக்கம் வட இந்திய கடல்பகுதி அளிக்கும் சிறப்புகளை கண்காணிப்பதும் புரிந்துகொள்வதுமே ஆகும். இவ்வாய்வின் விளைவாக இதுவரை இந்நிறுவனத்திலிருந்து 5000 க்கும் மேற்பட்ட ஆய்வுக்கட்டுரைகள் வெளிவந்துள்ளன. இந்நிறுவனத்தில் 200 க்கும் மேற்பட்ட ஆராய்ச்சியாளர்கள் மற்றும் தொழில்முறை துணைப்பணியாளர்கள் பணிபுரிந்து வருகின்றனர். இந்நிறுவனத்தின் ஆய்வுகள் நான்கு மெரும்பகுப்புகளாக இருக்கின்றன - உயிரியல், வேதியியல், புவியியல்/புவிஇயற்பியல் மற்றும் இயற்பியல் - மற்றும் சில கடல் கருவியாக்கம் மற்றும் தொல்லியல் சார்ந்து நடைபெறுகின்றன.

இந்நிறுவனம், ஆய்வுக்காக 23 மீ நீளமுள்ள கடல் ஆய்வுக்கலம் (Coastal Research Vessel - CRV) சாகர் சுக்தி எனும் கப்பலை பலதுறைச் சார்ந்த கண்காணிப்பிற்காகப் பயன்படுத்தி வருகிறது. இந்நிறுவனத்தில் பணிபுரியும் ஆய்குநர்கள் புவியியல் அமைச்சகத்தின் பெருங்கடல் ஆய்வுக்கலமான சாகர் கன்யாவிலும் செல்ல அனுமதிக்கப்படுகின்றனர். இந்நிறுவனத்தின் நூலகத்தில் 15000 க்கும் மேற்பட்ட பனுவல்களும், 20000 க்கும் மேற்பட்ட ஆய்விதழ்களின் படைப்புகளும் நிரப்பப்பட்டுள்ளன.

அடிப்படை ஆய்வுகளைத் தவிர்த்து, இந்நிறுவனம் பயனுறு ஆய்வுப்பணிகளையும் தொழில் நிறுவனங்களின் துணையுடன் செயற்படுத்தி வருகின்றது. இதில் கடலியல் தரவுகள் திரட்டல், சுற்றுச்சூழல் தாக்க அலசல் மற்றும் சுற்றுச்சூழல் தாக்கத்தை வியூகிக்கும் வகையில் மாதிரிகளை உருவாக்குதல். இது கடல் மண்டல ஒருங்கிணைப்பு மற்றும் கடற்சூழல் பாதுகாப்பில் பரிந்துரை மற்றும் விளக்கங்களும் அளிக்கின்றன.

## மேற்கோள்

## வெளி இணைப்புகள்
*NIO's official website
*Digital Repository Service NIO
*Biosearch: Marine biodiversity database of India

பகுப்பு:அறிவியல் மற்றும் தொழிலக ஆய்வு மன்றம் (இந்தியா)
குச்சு குச்சு ரங்கம்மா

**குச்சு குச்சு ரங்கம்மா** என்னும் இந்த விளையாட்டு இரண்டு குழுச் சிறுமியர் பாடி மகிழும் விளையாடு. 

ஒன்றுக்குள் ஒன்றாக இரண்டு வட்டங்களில் இரண்டு குழுவினர் அமர்ந்து பாடுவர். (குழுவின் சமநிலை எண்ணிக்கை என்பது வேண்டுவதில்லை) பாடல் சேர்ந்திசைப் பாடலாக இருக்கும். ஒரு குழு வினாப்பாடல் பாடும். மற்றொரு குழு அதற்கு விடைப்பாடல் பாடும். 

பாடல் மகளிர் திருமணம் பற்றியதாக இருக்கும். சாதி-சனத்தில் பெண் இல்லை, பணத்துக்குப் பெண்ணை விற்பார் இல்லை என்னும் கருத்துக்கள் இந்த விளையாட்டால் சிறுமிகளுக்கு சொல்லப்படும்.

;வினாப்பாடல்
:குச்சு குச்சு ரங்கம்மா பொண்ணுண்டா
:கூசாலி ரங்கம்மா பொண்ணுண்டா
:சாதி சனமெல்லாம் பொண்ணுண்டா
:சம்மந்த வழியெல்லாம் பொண்ணுண்டா

;விடைப்பாடல்
:குச்சு குச்சு தங்கம்மா பொண்ணில்லே
:கூசாலி தங்கம்மா பொண்ணில்லே
:சாதி சனமெல்லாம் பொண்ணில்லே
:சம்மந்த வழியெல்லாம் பொண்ணில்லே

;வினாப்பாடல்
:குச்சு குச்சு ரங்கம்மா பணம் தாரேன்
விடைப்பாடல்
:குச்சு குச்சு தங்கம்மா பணம் வேண்டாம்

இப்படிப் பாடல் பலவாக வளரும்

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல், 627 716, 1982

பகுப்பு:தமிழர் விளையாட்டுகள்
குஞ்சு விளையாட்டு

**குஞ்சு விளையாட்டு**,  நாட்டுப்புறங்களில் சிறுவர் சிறுமியர் ஆடும் விளையாட்டுகளில் ஒன்று. இது ஓடித்தொடும் விளையாட்டு. ஒரு அணி கோழிக்குஞ்சு. மற்றொரு அணி பருந்து. பருந்து கோழிக்குஞ்சைப் பிடிக்கவேண்டும்.

ஒரு வட்டம் வரையப்பட்டிருக்கும். அது குஞ்சு பதுங்குமிடம். அதிலிருந்து 10 அடி தொலைவில் ஒரு உத்திக்கோடு இருக்கும். அதில் குஞ்சு அணி நிற்கும். அதிலிருந்து 10 அடி தொலைவில் மற்றொரு உத்திக்கோடு. அதில் பருந்து அணி நிற்கும். பொத்தியாளாக இருக்கும் நடுவர் 'உய்' என ஓர் ஒலி எழுப்புவார். பருந்து குஞ்சுகளைப் பிடிக்கும். குஞ்சு ஓடி வட்டத்துக்குள் நின்றுகொள்ளும். இங்கு வந்துவிட்டால் தொட்டால் சேர்த்தி இல்லை. கடைசி ஒருவர் பிடிபடும் வரையில் ஆட்டம். பின் குழு மாறி விளையாடுவர். எத்தனை 'உய்'யில் அணியிலுள்ள அனைவரும் பிடிபடுகிறார்கள் என்பது கணக்கு. அதிக எண்ணிக்கைக் கணக்கில் பிடிபட்டவர் வெற்றி.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா. தேவநேயப் பாவாணர். தமிழ்நாட்டு விளையாட்டுக்கள், சைவ சித்தாந்த நூற்பதிப்புக் கழக வெளியீடு. 1954

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
குத்து விளையாட்டு

thumb|குத்தைப் பிடிக்காமல் நழுவ விட்டக் காட்சி
**குத்து விளையாட்டு** தமிழக நாட்டுப்புறச் சிறுவர் சிறுமியர் விளையாடும் உந்துவேகத்திறன் காட்டும் விளையாட்டு. இதில் பெரியவர்களும் சிறியவர்களோடு கலந்துகொள்வது உண்டு.

இரண்டு பேர். ஒருவர் தன் இருகை மணிக்கட்டுகளையும் இணைத்து அடுத்தவர் அதில் குத்துமாறு காட்டிக்கொண்டிருப்பார். மற்றொருவர் அதில் குத்துவார். பிடிவிசையில் மட்டுமே குத்தவேண்டும். குத்தும் கையைப் பிடித்துவிட்டால் குத்தியவரைக் கையைக் காட்டும்படி செய்து தான் குத்தலாம்.

இந்த வகையில் இது ஒரு மனமகிழ்வு விளையாட்டு.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா. பாலசுப்பிரமணியம். *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
குதிரைக் கல்லு

**குதிரைக் கல்லு** ஒரு சிறுவர் விளையாட்டு. ஒருவகையில் இது குதிரைச் சில்லி விளையாட்டு போன்றது. 

குதிரைச் சில்லி இருவர் ஆடும் விளையாட்டு. குதிரைக் கல்லு இரண்டு அணியினர் விளையாடும் விளையாட்டு.

குதிக்காலால் திருகி ஒரு சிறிய குழி செய்து அதனை உத்திக் குழி என்பர். சுமார் 15 ஆடி தொலைவில் ஒரு உத்திக்கோடு போடுவர். அந்த உத்திக்கோட்டிலிருந்து ஒவ்வொரு அணியிலிருந்தும் மூவர் முன்வந்து சில்லுக்கல்லைக் குழியில் விழுமாறு எறிவர். எந்த அணியினரின் சில்லுக்கல் குழியில் விழுகிறதோ, அல்லது குழிக்கு அருகாமையில் விழுந்து கிடக்கிறதோ அந்த அணியினர் அனைவரும் அடுத்த அணியினர்மீது குதிரை ஏறி சிறிது நேரம் நட்டகச்செய்து திளைக்கலாம்.

இந்த வகையில் இது ஒரு குறி-விளையாட்டு.

## மேலும் பார்க்க
*தமிழர் விளையாட்டுகள் (அண்மைய காலம்)
*குதிரைச் சில்லி
## கருவிநூல்
*இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
குதிரைச் சில்லி

**குதிரைச் சில்லி** என்பது இரண்டு சிறுவர் விளையாடும் ஒர் குறிவிளையாட்டு.

இரண்டு பேரில் ஒருவர் குதிரை. மற்றொருவர் சவாரி செய்பவர். ஒவ்வொருவர் கையிலும் ஒரு சில்லி இருக்கும். குதிரையாக இருப்பவர் தன்னிடமுள்ள சில்லியை எறிவார். சவாரி செய்பவரைப் பார்த்து "நீ அடிக்கிறாயா, நான் அடிக்கட்டுமா" என்பார். சவாரி செய்பவர் தன் சில்லியால் அவர் எறிந்த சில்லை அடிக்கலாம். அல்லது தன் சில்லைக் குதிரையாரிடம் கொடுத்து அடிக்கச் சொல்லலாம். அடித்தவர் குதிரை ஏறலாம். இருவரும் அடிக்காவிட்டால் எறிந்தவரே மீண்டும் குதிரை ஆகி விளையாடவேண்டும்.


File:Hit a stone 1.jpg | குதிரையானவர் சில்லால் அடித்தல்
File:Hit a stone 2.jpg | சவாரி செய்பவர் சில்லால் அடித்தல்


## மேலும் பார்க்க
*தமிழர் விளையாட்டுகள் (அண்மைய காலம்)
*குதிரைக் கல்லு

## கருவிநூல்
*ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 2006

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ஆண்டுதோறும் 31 வகைப்பாடுகளின் கீழ் தேர்வு செய்யப்படும் நூல்களுக்கு பரிசுகள் வழங்கப்படுகிறது. 2006 ஆம் ஆண்டிற்காகப் பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 10,000 பரிசுத்தொகை மற்றும் சான்றிதழ், நூலை வெளியிட்ட பதிப்பகத்திற்கு ரூபாய் 2,000 பரிசுத்தொகை மற்றும் சான்றிதழ் வழங்கப்பட்டன. இத்திட்டத்தின் கீழ் **2006 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

**குறிப்புகள்**

* நுண்கலைகள் (இசை, நடனம், ஓவியம், சிற்பம்) வகைப்பாட்டில் வரப்பெற்ற நூல்கள் விதிமுறைகளின்படி இல்லாததால் பரிசுக்குக் கருதப்படும் நிலை எழவில்லை.

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:2006 விருதுகள்
மங்களம் பாடுதல்

பாரம்பரிய வாய்ப்பாட்டு நிகழ்ச்சிகளின் இறுதியில் வாழ்த்துப்பாடல் இடம்பெறும். இதற்கு 'மங்களம் பாடுதல்' எனப்பெயர். 

## தமிழர் கலை வடிவம் - வில்லுப்பாட்டு
வில்லுப்பாட்டு நிகழ்ச்சியின் முடிவில் பாடப்படும் மங்களம்  'வாழிபாடுதல்' என்றழைக்கப்படும்.

## கருநாடக இசை
வாய்ப்பாட்டு நிகழ்ச்சிகளின் நிறைவாக கீழ்க்காணும் பாடல் பாடப்படுகிறது. 

**ப  - நீநாமரூபமுலகு நித்ய ஜய மங்களம்**
**ச1 - பவமாநஸுதுடு பட்டு பாதாரவிந்தமுலகு**

பிரஹ்லாத பக்தி விஜய கீர்த்தனைகளிலிருந்து, சௌராஷ்டிரம் இராகத்தில் அமைக்கப்பட்ட இந்த உருப்படியின் சரணத்தை முதலில் சௌராஷ்டிரம் இராகத்திலேயே பாடிவிட்டு பிறகு பல்லவியை மத்தியமாவதி இராகத்தில் பாடி முடிப்பர். இந்த உருப்படியில் 6 சரணங்கள் இருக்கிறது.

அர்த்தம்: 
* ச1 - வாயுவின் மைந்தனான அனுமன் தாங்கும் திருவடித்தாமரைகளும்
* ப - உனது திருநாமத்திற்கும் திருவுருவத்திற்கும் என்றும் ஜய மங்களம்

**வாழிய செந்தமிழ்! வாழ்க நற்றமிழர்!** எனத்தொடங்கும் பாரதியாரின் பாடல் ஒரு புகழ்வாய்ந்த வாழ்த்துப்பாடலாகும். தமிழ் மொழியையும் இந்திய நாட்டையும் வாழ்த்தி வணங்கும் விதமாக இப்பாடலை பாடகர்கள் பாடுகின்றனர். தமிழிசையை முதன்மையாகக் கருதி நடத்தப்பெறும் இசை நிகழ்ச்சிகளில், பெரும்பாலான பாடகர்களால் இப்பாடல் நிறைவாகப்  பாடப்படுகிறது. [250px|பாடகர் [சஞ்சய் சுப்ரமண்யன், மங்களம் பாடி தனது இசை நிகழ்ச்சியினை நிறைவு செய்யும் ஒலிக் கீற்று|thumb|right]]

## உசாத்துணை
டி. எஸ். பார்த்தஸாரதி எழுதிய "ஸ்ரீ தியாகராஜஸ்வாமி கீர்த்தனைகள்", The Karnatic music book centre, Madras, ஏழாம் பதிப்பு - 1996

பகுப்பு:தமிழர் பண்பாடு
பகுப்பு:ஒலிக்கோப்பு உள்ள கட்டுரைகள்
சுரைக்காய்

**சுரைக்காய்** (*Calabash / Bottle gourd*) உணவாகப் பயன்படும் ஒரு வெப்பமண்டல தாவரமாகும். இதன் அறிவியல் பெயர் *Lagenaria siceraria*. உலகில் மனிதனால் பயிரிடப்பட்ட முதல் தாவரங்களுள் சுரைக்காயும் ஒன்று. தொடக்கத்தில் இஃது உணவுக்காகப் பயிரிடப்படவில்லை. இதன் காய்கள் நீர்க்கலன்களாகப் பயன்பட்டன. தற்காலத்தில் இஃது உலகெங்கும் பயிரிடப்படுகிறது.

இஃது இரண்டு அடி நீளம் மற்றும் மூன்று அங்குலம் விட்ட அளவில் வளரக்கூடிய நீர்சத்து மிகுந்த காய்கறி ஆகும்.

## சுரைக்காய்
மலிவு விலையில் கிடைக்கும் காய்களில் அதிக சத்து  நிறைந்தது சுரைக்காய். இந்தியா, அமெரிக்கா, கனடா, ஐரோப்பிய நாடுகள் உள்பட்ட பல பகுதிகளில் சாகுபடி செய்யபட்டாலும், இதன் பூர்விகம் தென்னாப்பிரிக்கா என்று  நம்பப்படுகிறது. உடம்பில் கொழுப்பைக் கரைப்பதிலும் சிறுநீரகங்களைப் பாதுகாப்பதிலும் சுரைக்காய் பயன்படுகிறது.

## சாகுபடி முறை
உலர்ந்த நிலத்தை நன்கு உழுது, பத்து அடி இடைவெளியில் வாய்க்கால் அமைக்க வேண்டும். வாய்க்காலில் தேவையான அளவு இயற்கை உரம் இட்டு மூன்று அடி இடைவெளியில் விதை ஊன்றி நீர் பாய்ச்ச வேண்டும்.

ஒரு வாரம் காலத்தில் முழைப்பு தோன்ற தொடங்கும். 10 - 15 நாட்களில்  களை நீக்கம் செய்து, தேவையான அளவு இரசாயன உரம் இட்டு நீர் பாய்ச்ச வேண்டும்.

ஒரு மாதம் காலத்தில் பூக்கள் தோன்றும். 40 - 45 நாட்களில் சுரைக்காய் காய்கத் தொடங்கும். தொடர்ச்சியாக 45 - 60 நாட்கள் அறுவடை செய்யலாம்.

## 100 கிராம் சுரைக்காயில் உள்ள  சத்துகள்
சக்தி 63ஜூல்கள், கார்போஹைட்ரேட் 3.69கிராம், நார்ச்சத்து 1.2 கிராம், கொழுப்பு 0.02 கிராம், ப்ரோடீன் 0.6 கிராம், வைட்டமின் பி1 0.029மில்லிகிராம், இன்னும் பல சத்துகள் உள்ளது.

## மேற்கோள்கள்

பகுப்பு:கொடிகள்
பகுப்பு:காய்கறிகள்
பகுப்பு:கொரிய உணவு
பகுப்பு:தமிழ்நாட்டின் தாவரங்கள்
குதிரைக்குக் காணம் காட்டல்

thumb|444px|right|குதிரைக்குக் காணம் காட்டல் - விளையாட்டு அரங்கம்
**குதிரைக்குக் காணம் காட்டல்** என்பது கரணம் போட்டுக் காலால் பந்து எறிந்து விளையாடும் அணி விளையாட்டு. காணம் என்பது கொள்.

படத்தில் காட்டப்பட்டுள்ளது போல சுமார் 15 அடி இடைவெளி விட்டுக் கோடு போட்டுள்ள விளையாட்டுத் திடல். துணியில் திரித்த பந்து ஒன்றைக் கால் கட்டைவிரல் இடுக்கில் பற்றிக் கரணம் போட்டுக் காலால் ஒரு அணியிலிருந்து ஒருவர் வீசுவார். அவ்வாறு வீசும்போது காலோ, கையோ தன் எல்லைக் கோட்டைத் தாண்டவோ, தொடவோ கூடாது. வீசிய பந்து எதிரணியினர் எல்லைக்கோட்டைத் தாண்டி விழவேண்டும். விழாவிட்டால் ஆட்டத்தை இழப்பார். துணிப்பந்து தரையில் விழுவதற்கு முன்பு எதிரணியினர் பிடித்துவிட்டாலும் ஆட்டம் பறிபோகும். அத்துடன் எதிரணியினர் மேல் குதிரை ஏறலாம்.

## பாடல்
குதிரை ஏறியவரும், குதிரையானவரும் மாறி மாறி உரையாடும் பாடல் பாடுவர்.

குதிரையானவர் எழுந்துவிடுவார். சவாரி முடிந்துவிடும். அடுத்த ஆட்டம் தொடரும். 

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழகம் வெளியீடு, 1954

பகுப்பு:தமிழர் விளையாட்டுகள்
அவாருவா

**அவாருவா** () (குக் தீவுகளின் மாவோரி மொழியில் 'இரு துறைமுகங்கள்' என பொருள்படும்) நகரம், குக் தீவுகளின் தலைநகரம் ஆகும். இது ரரோட்டொங்கா தீவில் அமைந்துள்ளது. 2006ஆம் ஆண்டு மக்கட்தொகைக் கணக்கெடுப்பின் படி அவாருவா மாவட்டத்தின் மக்கட்தொகை 5,445 ஆகும். இது தாபெரே எனப்படும் 18 நிர்வாக அலகுகளைக் கொண்டுள்ளது.

## மேற்கோள்கள்


பகுப்பு:ஓசியானியா தலைநகரங்கள்
கே. ஜே. சரசா

**கே. ஜே. சரசா** (*K.J. Sarasa*,  இறப்பு: சனவரி 2, 2012)  என்பவர் தமிழ்நாட்டின் பிரபலமான பரத நாட்டிய ஆசிரியைகளுள் ஒருவரும், முதலாவது பெண் நட்டுவனாரும் ஆவார். இவர் பரத நாட்டியத்தில் 500க்கும் மேற்பட்ட அரங்கேற்றங்களையும், 1,500க்கும் மேற்பட்ட பரத நாட்டிய நிகழ்ச்சிகளையும் உலகம் முழுவதும் நடத்தி பரதக் கலையைப் பரப்புவதில் முக்கியப் பங்கு வகித்தார். சென்னையில் மந்தைவெளியில் *சரசாலயா* நடனப் பள்ளியை 1960 ஆம் ஆண்டு தொடக்கம் நடத்தி வந்த இவர் பல்வேறு விருதுகளைப் பெற்றுள்ளார்.

## மாணவர்கள்
இவரிடம் நடனம் கற்றுக் கொண்ட பிரபலமானவர்களில் சிலர்.
*முன்னால் தமிழக முதல்வர் ஜெ. ஜெயலலிதா
*நடிகர் கமல்ஹாசன்
*நடன இயக்குநர் ரகுராம்
*நடிகை சோபனா

## விருதுகள்
* கலைமாமணி விருது, 1973-74, வழங்கியது: தமிழ் நாடு அரசு
* சங்கீத நாடக அகாதமி விருது, 1992 வழங்கியது: இந்திய அரசின் சங்கீத நாடக அகாதமி
* இசைப்பேரறிஞர் விருது, 2004. வழங்கியது: தமிழ் இசைச் சங்கம், சென்னை.

## இறப்பு
கே. ஜே. சரசா, சிறிது கால உடல் நலக் குறைவின் பின்னர், தமது 78 ஆவது வயதில் சனவரி 2, 2012 அன்று சென்னையில் காலமானார்.

## மேற்கோள்கள்

## வெளி இணைப்புகள்
* Woman of great accomplishment by RUPA SRIKANTH 
* KJ Sarasa: The first light that led me to the Attic by Swarnamalya Ganesh

பகுப்பு:பரதநாட்டியக் கலைஞர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:கலைமாமணி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:2012 இறப்புகள்
பகுப்பு:தமிழ்ப் பெண் ஆடற் கலைஞர்கள்
பகுப்பு:பரதநாட்டிய ஆசிரியர்கள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 2009

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ஆண்டுதோறும் 31 வகைப்பாடுகளின் கீழ் தேர்வு செய்யப்படும் நூல்களுக்கு பரிசுகள் வழங்கப்படுகிறது. 2009 ஆம் ஆண்டிற்காகப் பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 20,000 பரிசுத்தொகை மற்றும் பாராட்டுச் சான்றிதழ், நூலை வெளியிட்ட பதிப்பகத்திற்கு ரூபாய் 5,000 பரிசுத்தொகை மற்றும் பாராட்டுச் சான்றிதழ் வழங்கப்பட்டன. இந்த பரிசளிப்பு விழாவில் கலந்து கொண்ட அப்போதைய முதல்வர் மு. கருணாநிதி பரிசுத்தொகையினை நூலாசிரியர்களுக்கு ரூபாய் 30, 000 என்றும், பதிப்பகத்தினருக்கு ரூபாய் 10, 000 என்றும் உயர்த்தி அறிவித்தார்.  இத்திட்டத்தின் கீழ் **2009 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

**குறிப்புகள்**

* சுற்றுப்புறவியல், வெளிநாட்டுத் தமிழ் படைப்பிலக்கியம் ஆகிய ஆகிய வகைப்பாட்டில் ஒரு நூல் மட்டும் வரப் பெற்றதால் விதி எண் 15ன் கீழ் கருதப்படவில்லை.

## மேற்கோள்கள்


## வெளி இணைப்புகள்
* சிறந்த நூல்கள், பதிப்பகங்களுக்கு தமிழக அரசின் பரிசுகள் அறிவிப்பு  (தினமணி செய்தி)

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:2009 விருதுகள்
தாமரைக் கோபுரம்

**தாமரைக் கோபுரம்** (*Lotus Tower*, ) என்பது இலங்கை தலைநகர் கொழும்பில் அமைந்துள்ள இதன் தரைத்தள பரப்பளவு 30,600 சதுர அடிகளாகவும்,  மேலும் 356 மீட்டர் உயரக் கோபுரமாகவும் அமைந்துள்ளது. இது இலங்கையின் அடையாள குறியீடாக பிரதிபலிக்கிறது. இக்கோபுரம் தற்போது (செப்டம்பர் 2019) தெற்காசியாவில் மிகவும் உயரமான சுயமாகத் தாங்கும் அமைப்பு ஆகும். அத்துடன், ஆசியாவில் 11-வது உயரமான கோபுரமும், உலகின் 19-வது உயரமான கோபுரமும் ஆகும். இக்கோபுரம் முதலில் கொழும்பின் புறநகரான பேலியகொடையில் கட்டப்படுவதாக இருந்தது, ஆனால் பின்னர் இலங்கை அரசு கொழும்பு நகரிற்கு இடத்தை மாற்றியது. தாமரை-வடிவமுள்ள இக்கோபுரம், தொலைத்தொடர்பு, காணகம், மற்றும் பொழுதுபோக்கு வசதிகள் நிறைந்ததாக அமைக்கப்பட்டுள்ளது. இக்கோபுரம் கட்டி முடிப்பதற்கான $104.3 மில்லியன் செலவை சீனாவின் எக்சிம் வங்கி கடனாகக் கொடுத்துதவியது. இக்கோபுரத்தை கொழும்பு நகரின் அனைத்துப் பகுதிகளில் இருந்தும், முக்கிய நெடுஞ்சாலைகளிலும் இருந்து காணக்கூடியதாக உள்ளது.

ஏழாண்டுகளாகக் கட்டப்பட்டு வந்த தாமரைக் கோபுரம் 2019 செப்டம்பர் 16 ஆம் நாள் அரசுத்தலைவர் மைத்திரிபால சிறிசேனவினால் திறந்து வைக்கப்பட்டது.

## அமைவிடம்
ஆரம்பத்தில் இக்கோபுரத்தை நிருவாகத் தலைநகர் கொழும்பின் புறநகர் ஒன்றில் அமைக்கவே திட்டமிடப்பட்டது. பின்னர் திட்டம் மாற்றப்பட்டு கொழும்பு நகர மத்தியில் பெய்ரா ஏரியை நோக்கிய பகுதியில் டி. ஆர். விஜயவர்தனா மாவத்தை வழியே தாமரைக் கோபுரம் அமைக்கப்பட்டது.

## கட்டுமானப் பணி
2012 சனவரி 3 ஆம் நாள் கட்டுமானப் பணிகளுக்கான ஒப்பந்தம் மகிந்த ராசபக்சவின் ஆட்சிக்காலத்தில் கையெழுத்திடப்பட்டது. 2012 சனவரி 20 இல் அடிக்கல் நாட்டப்பட்டது. 2014 திசம்பரில், கோபுரம் 125 மீட்டர் உயரத்திற்கு எழும்பியது. 2015 சூலையில் 255 மீட்டர் உயரத்தை எட்டியது.

## மேற்கோள்கள்

பகுப்பு:கொழும்பிலுள்ள கட்டடங்களும் கட்டமைப்புக்களும்
பகுப்பு:இலங்கையில் கோபுரங்கள்
கொடி (தாவரம்)

**கொடி (தாவரம்)** என்பது துவளும் தன்மை கொண்ட அல்லது ஒன்றின் மேல் படரக்கூடியது தாவரங்கள் ஆகும். பொதுவாக பந்தல், கயிறு, வேறு மரங்கள் என வேறுவொரு பொருளின் பிடியுடன் இச்செடிகள் வளரும். பெரும்பாலனாபற்றுக்கொடி வகைகளில்,  கோணமொட்டுகள், பற்றுக்கம்பிகளாக மாறும்.

சில கொடியின செடிகள்
*பாகல்
*சுரக்காய்
*திராட்சை
*வெள்ளரி
*அடும்பு
*கொவ்வை
*தூதுவளை
*பிரண்டை
*அவரை

## ஊடகங்கள்

File:Pumpkin plant(leaf)ofTamil Nadu156.jpg|பற்றுக்கம்பிகளுள்ள ஒரு கொடி
File:The spring of pumpkin,Tamil NAdu158.jpg|பற்றுக்கம்பி
File:Momordica_charantia_-_Fruit_02.JPG|பாகற்கொடி
File:Bầu nậm.jpg|சுரைக் கொடி
File:Cucumis sativus - Long vert maraîcher.jpg|வெள்ளரிக் கொடி
File:Napa Valley grapevines 1.jpg|திராட்சைக் கொடி



## மேற்கோள்கள்

*
தென்காசி பெரிய லாலா கடை

**பெரிய லாலா கடை** என்பது தென்காசி நகரிலுள்ள ஒரு இனிப்பு மற்றும் கார வகை பலகார கடையாகும். இக்கடையின் பெயர் கிருஷ்ண விலாஸ் என்பதாகும். இக்கடை தென்காசியில் பெரிய பலகார கடை என்பதால் பெரிய லாலா கடை என்றே அழைக்கின்றனர். 

## வரலாறு

1904-ம் ஆண்டு தொடங்கப்பட்ட இக்கடையின் உரிமையாளர்கள் கிருஷ்ண சிங், திருநெல்வேலி இருட்டுக்கடை அல்வா கடையின் உரிமையாளர்களின் உறவினர்கள் ஆவர். இவர்கள் ராஜஸ்தான் மாநிலத்திலிருந்து  இருந்து சொக்கம்பட்டி ஜமீனால் தமிழ்நாட்டிற்கு வணிகம் செய்ய அழைத்து வரப்பட்டவர்கள். காலப்போக்கில் பலகாரஙகள் செய்து விற்க துவங்கிய இவர்களின் கோதுமை அல்வா இங்குள்ள மக்களுக்கு புதுமையாக சுவையாக இருந்ததால் இதுவே அவர்களின் நிரந்தரமான தொழிலாக மாறியது. தற்போது இக்கடையை கிருஷ்ணரான சிங் அவர்களின் மகன்களான சுப்பு சிங், மோகன் சிங் நடத்தி வருகின்றனர். இக்குடும்பத்தினர் அல்வா சுவையாக இருப்பதற்கு காரணம் மேற்கு தொடர்ச்சி மலையில் இருந்து உற்பத்தியாகும் தாமிரபரணி மற்றும் சிற்றாறின் தண்ணீரே என்று கருதுகின்றனர்.

## மூலம்

## மேலும் பார்க்க
* அல்வா
* திருநெல்வேலி அல்வா

பகுப்பு:இனிப்புகள்
பகுப்பு:தமிழக உணவகங்கள்
தலைமன்னார்

**தலைமன்னார்** (*Talaimannar*, ) என்பது இலங்கையின் வடமாகாணத்தில் மன்னார் மாவட்டத்தில் மன்னார்த் தீவின் வடமேற்குக் கரைப் பகுதியில் உள்ள குடியிருப்புப் பகுதியாகும்.

## போக்குவரத்து
1964 டிசம்பரில் இடம்பெற்ற தனுஷ்கோடி புயல் அழிவுகளுக்கு முன்னர் பாக்குநீரிணை ஊடாக இந்தியாவில் இருந்து தலைமன்னார் வரை பயணிகள் படகுச் சேவை இடம்பெற்று வந்தது. தலைமன்னார் தனுஷ்கோடியில் இருந்து கிழக்கே 18 மைல்கள் தொலைவில் அமைந்துள்ளது. இப்படகுச் சேவை இந்திய-இலங்கை புகையிரதத் துறையினரால் இராமேசுவரத்தில் தனுஷ்கோடிக்கும், தலைமன்னாருக்கும் இடையில் நடத்தப்பட்டு வந்தது. புயலின் அழிவுகள் காரணமாக இச்சேவை நிறுத்தப்பட்டது. இலங்கையின் தென்பகுதிகளை இணைக்கும் தொடருந்து சேவைகள் தலைமன்னாரில் இருந்து மதவாச்சி ஊடாக நடைபெற்று வந்தது. ஈழப்போரை அடுத்து இச்சேவைகள் இடைநிறுத்தப்பட்டது. 2009 மே மாதத்தில் ஈழப்போர் முடிவுக்கு வந்ததை அடுத்து இந்திய உதவித் திட்டத்தின் கீழ் 2014 ஆம் ஆண்டில் கொழும்பில் இருந்து மடு வரை சேவைகள் ஆரம்பிக்கப்பட்டன. 2015 மார்ச் 14 இல் இச்சேவை தலைமன்னார் வரை நீடிக்கப்பட்டது. தலைமன்னாரில் இருந்து மடு வரையிலான முதலாவது சேவையை இந்தியப் பிரதமர் நரேந்திர மோதி ஆரம்பித்து வைத்தார்.

## மேலும் காண்க
* சிறீமா - சாஸ்திரி ஒப்பந்தம்
* தனுஷ்கோடி புயல், 1964
* கச்சதீவு
* ஆதாம் பாலம்

## மேற்கோள்கள்

## வெளி இணைப்புகள்
* தலைமன்னார் அமைவிடம், விக்கிமேப்பியா

பகுப்பு:மன்னார் மாவட்டத்திலுள்ள ஊர்களும், நகரங்களும்
கேமிலோ கொல்கி

**கேமிலோ கொல்கி** (*Camillo Golgi*, 7 ஜூலை 1843 - 21 ஜனவரி 1926) ஒரு இத்தாலிய மருத்துவர் மற்றும் நோய்க்குறியாய்வு வல்லுநர். 1906 ம் ஆண்டு  மருத்துவம் அல்லது உடலியங்கியலுக்கான நோபல் பரிசு பெற்றவர். ”கோல்கி கருவி” (Golgi Apparatus) என்னும் உயிர்ச்சிற்றணுவைக் கண்டுபிடித்ததற்காக அறியப்படுகிறார்.

## மேற்கோள்கள்

*
*
*
*

## வெளி இணைப்புகள்

பகுப்பு:1843 பிறப்புகள்
பகுப்பு:நோபல் மருத்துவப் பரிசு பெற்றவர்கள்
பகுப்பு:இத்தாலிய மருத்துவர்கள்
பகுப்பு:1926 இறப்புகள்
பகுப்பு:நோபல் பரிசு பெற்ற இத்தாலியர்கள்
எழுகோணம்

வடிவவியலில் **எழுகோணம்** (*heptagon*) என்பது ஏழு பக்கங்கள் கொண்ட ஒரு பலகோணமாகும். ஏழு பக்கங்களும் ஏழு கோணங்களும் சமமாக உள்ள எழுகோணம் *ஒழுங்கு எழுகோணம்* அல்லது *சீர் எழுகோணம்* எனப்படும். எழுகோணத்தின் பக்கங்கள் சந்திக்கும் கோணம் 5π/7 ரேடியன் அல்லது 128.5714286 பாகைகள் ஆகும். இதன் *ஷ்லாஃப்லி குறியீடு* {7}.  

*a*  -பக்க அளவுள்ள எழுகோணத்தின் பரப்பு:

:A = \frac{7}{4}a^2 \cot \frac{\pi}{7} \simeq 3.633912444 a^2.

## வரைதல்
கவராயம், அளவுகோல் கொண்டு தோராயமாக எழுகோணம் வரையும் முறையின் அசைப்படம்.

### தோராயப்படுத்தல்
நடைமுறைப் பயன்பாட்டுக்காக வரைதலில் 0.2%  அளவு தோராயப்படுத்தப்பட்டுள்ளது. *A*  சுற்றுவட்டத்தின் மீது அமையும் ஒரு புள்ளி. வில் *BOC* வரைந்தால், \scriptstyle {BD = {1 \over 2}BC} என்பது எழுகோணத்தின் தோராயமான பக்க நீளத்தினைத் தரும்.

### மேலும் துல்லியமாக தோராயப்படுத்தல்
\scriptstyle {S = 3\tfrac{2}{11}} பக்க அளவுடைய ஒரு ஒழுங்கு எழுகோணத்தை \scriptstyle {R = 3\tfrac{2}{3}} ஆரம் கொண்ட வட்டத்துக்குள் 0.00013% -க்கும் குறைவான பிழையுடன் வரைய முடியும். 
 
\scriptstyle {\tfrac{S}{R} =\ 2 \sin{\tfrac{\pi}{7}} \approx 1-(\tfrac{4}{11})^2}   இத்தோராயப்படுத்தல் மூலம் இது சாத்தியமாகிறது.

## நட்சத்திர எழுகோணங்கள்

இரு நட்சத்திர எழுகோணங்கள் வரையலாம். இணைக்கும் இடைவெளியைக் கொண்டு இவ்விரு எழுகோணங்களின்  ஷ்லாஃப்லி குறியீடுகள் {7/2} மற்றும்  {7/3} ஆகும்.

ஒரு ஒழுங்கு எழுகோணத்துக்குள் (சிவப்பு) வரையப்பட்ட {7/2} (நீலம்) மற்றும் {7/3} (பச்சை)  நட்சத்திர எழுகோணங்கள்.

## வெளி இணைப்புகள்
*Definition and properties of a heptagon With interactive animation
*
*Another approximate construction method
*Polygons – Heptagons 
*Recently discovered and highly accurate approximation for the construction of a regular heptagon.

பகுப்பு:பல்கோணிகள்